
Zadeva: 
Soglasja k predlogu Uredbe o spremembah in dopolnitvah Uredbe o izvajanju lokalnega razvoja, ki ga vodi skupnost, v programskem obdobju 2014-2020   
Spoštovani,

V prilogi tega dopisa vam pošiljamo predlog Uredbe o spremembah in dopolnitvah Uredbe o izvajanju lokalnega razvoja, ki ga vodi skupnost, v programskem obdobju 2014-2020 (v nadaljevanju: Uredba CLLD). 
Uredba o izvajanju lokalnega razvoja, ki ga vodi skupnost, v programskem obdobju 2014–2020 (Uradni list RS, št. 42/15, 28/16, 73/16, 72/17, 23/18, 68/18, 68/19 in 157/20, v nadaljnjem besedilu: Uredba) se spreminja zaradi:

· uskladitve z drugimi predpisi,

· povečanja sredstev za sklad EKSRP iz naslova Uredbe 2020/2220/EU in razdelitev med podukrepe 19.2, 19.3 in 19.4, uskladitve zneska sredstev ESRR,

· natančnejše ureditve pregleda ciljnih vrednosti kazalnikov v letu 2022,

· uskladitve posameznih končnih rokov za dokončanje operacij, vložitev zahtevkov za posamezen sklad in podukrep,

· uvajanja dodatnih sredstev iz sklada EKSRP za podukrep 19.2 in 19.4. za plačilo LAS v prehodnem obdobju in način razdelitve med LAS,
· ureditve vlaganja vlog za podukrep 19.3, ureditve meril za izbor,

· uvajanja višje sile in izjemnih okoliščin za sklad ESPR,

· tehničnih popravkov.

Prosimo, da vaše pripombe, predloge ali dopolnitve oziroma soglasje pošljete na naslov gp.mkgp@gov.si najkasneje do 17. 9. 2021. 
Kontaktna oseba na Ministrstvu za kmetijstvo, gozdarstvo in prehrano je Marjeta Jerič (marjeta.jeric@gov.si).
Lep pozdrav. 

